เรื่องร้องเรียน: บริเวณเกาะกลางช่วงโค้งขาออก มุ่งหน้าสี่แยกบุคคโล (ฝั่งตรงข้ามปั๊มบางจาก) ช่วงเลย u-turn ต้นไม้ที่เพิ่งมาลงใหม่ มีความสูงของต้นเกินไป ทำให้วิสัยทัศน์การมอง รถที่อยู่ข้างหน้าช่วงทางโค้ง ไม่เห็น ปกติโค้งนี้ เป็นโค้งกึ่งหักศอก อับสายตา และเกิดอุบัติเหตุบ่อย อยากรบกวน ช่วยตัดต้นไม้ให้เตี้ยลงหน่อยค่ะ ขอบคุณค่ะ
การดำเนินการของเจ้าหน้าที่: ฝ่ายรักษาความสะอาดและสวนสาธารณะขอขอบคุณสำหรับการแจ้งข้อมูลนะครับ สำหรับต้นไม้บริเวณดังกล่าว ฝ่ายรักษาความสะอาดและสวนสาธารณะได้ปลูกทดแทนต้นเก่าที่ทรุดโทรม ความสูงของต้นไม้เมื่อเทียบกับต้นเดิมมีความสูงและความหนาแน่นน้อยกว่า แต่เนื่องจากจากเป็นต้นไม้ที่ปลูกใหม่จึงยังไม่เข้าทรงและมีต้นที่เอนทำให้อาจไปบดบังทัศนวิสัย ทางฝ่ายรักษาความสะอาดและสวนสาธารณะจึงได้จัดเจ้าหน้าที่เข้าไปดำเนินการค้ำยันต้นที่เอน และตัดแต่งต้นที่ยื่นล้ำผิวจราจร ขอขอบคุณเป็นอย่างสูงครับ
ความเห็นของผู้แจ้ง: ขอบคุณมากๆ เลยนะคะ รับเรื่อง และแก้ปัญหาได้รวดเร็วมากๆๆ เลยค่ะ เพิ่งเคยแจ้งครั้งแรก ประทับใจการทำงานของเจ้าหน้าที่ที่เกี่ยวข้องทุกท่านค่ะ ขอบคุณมากๆ ค่ะ
พื้นที่: แขวงบางปะกอก เขตราษฎร์บูรณะ กรุงเทพมหานคร